Հայբիզնեսբանկի ակտիվների կառուցվածքում վարկային ներդրումների և այլ փոխատվությունների ծավալը տարեկան կտրվածքով ավելացել է 40%-ով` մինչև 376 մլրդ դրամ (776.7 մլն դոլար, շուկայում 3-րդ դիրքը), իսկ արժեթղթերում ներդրումների ծավալը` 14,2%-ով` մինչև 41 մլրդ դրամ (84.7 մլն դոլար, շուկայում 4-րդ դիրք): Դրանց բաժին է ընկնում բանկի ակտիվների, համապատասխանաբար, 65,4% և 7,1%: Մեկ տարի առաջ, 2016 թվականին բանկի վարկային ներդրումների աճի տեմպերը համեմատաբար ավելի համեստ էին` 30,3%, արժեթղթերում ներդրումներինը, հակառակը, ավելի պատկառելի` 54,7%: